Príloha 2: Zmluva o poskytnutí služby – vzor

**ZMLUVA O POSKYTNUTÍ SLUŽBY**

na zabezpečenie riadenia a implementácie projektu uzatvorená podľa § 269 ods. 2 a následne Obchodného zákonníka

1. ZMLUVNÉ STRANY
	1. Objednávateľ:
	Obchodné meno, alebo názov: Stredná odborná škola chovu koní a služieb – Lótenyésztési és Szolgáltatóipari Szakközépiskola
	Sídlo: Štúrova 74, 92701 Šaľa, Slovenská republika
	IČO: 00159000
	DIČ: 2021009276
	IČDPH: -
	Bankové spojenie Štátna pokladnica
	Číslo účtu: SK5781800000007000606231
	Štatutárny zástupca: Ing. Magdaléna Birnšteinová, riaditeľka školy
	(ďalej ako „Objednávateľ“)
	2. Poskytovateľ:
	Obchodné meno, alebo názov:
	Sídlo:
	IČO:
	DIČ:
	IČDPH:
	Bankové spojenie
	Číslo účtu:
	Štatutárny zástupca:

(ďalej ako „Poskytovateľ“)

1. DEFINÍCIA A INTERPRETÁCIA POJMOV
	1. Projekt“ je zámer Objednávateľa pripravený a realizovaný v zmysle oprávnení, ktoré sú definované podmienkami výzvy.
	2. „Výzva“ je oznámenie o možnosti predkladania žiadostí o finančný príspevok na podporu aktivít v rámci Operačného programu: Ľudské zdroje, Kód výzvy OPLZ-PO1/2016/DOP/1.4.1-01
	3. „RO“ alebo „Riadiaci orgán“ – národný, regionálny alebo miestny verejný orgán alebo súkromný orgán určený členským štátom, ktorý je zodpovedný za riadenie operačného programu. Riadiacim orgánom je Ministerstvo práce, sociálnych vecí a rodiny Slovenskej republiky.
	4. „SO“ je sprostredkovateľský orgán, plní úlohy riadiaceho orgánu. Pre výzvu kód OPLZ-PO1/2016/DOP/1.4.1-01 je sprostredkovateľským orgánom Ministerstvo školstva, vedy, výskumu a športu Slovenskej republiky.
	5. „Zmluva o poskytnutí NFP“ dvojstranný právny úkon stanovujúci zmluvné podmienky, práva a povinnosti prijímateľa a poskytovateľa NFP pri jeho poskytnutí na realizáciu aktivít projektu, ktoré sú predmetom schválenej ŽoNFP.
	6. „Poskytovateľ NFP“ je Ministerstvo školstva, vedy, výskumu a športu Slovenskej republiky, ktorý žiadateľovi na základe účinnej Zmluvy o poskytnutí NFP poskytne časť finančných prostriedkov na realizovanie projektu.
2. PREDMET ZMLUVY
	1. Predmetom tejto Zmluvy je záväzok Poskytovateľa poskytnúť služby pre Objednávateľa podľa článku 4. Zmluvy a záväzok Objednávateľa dodať Poskytovateľovi všetky nevyhnutné potrebné podklady, oznámiť svoje požiadavky na obsah a formu poskytovaných služieb, prevziať hotové výstupy poskytovaných služieb najneskôr posledný deň lehoty na poskytnutie služieb a zaplatiť Poskytovateľovi cenu za poskytnuté služby podľa článku 6.
	2. Objednávateľ poskytne Poskytovateľovi potrebnú súčinnosť, najmä podklady nevyhnutné na plnohodnotné a správne poskytovanie služieb, ktoré sú predmetom tejto Zmluvy.
3. SLUŽBY
	1. Predmetom zmluvy je poskytovanie metodického poradenstva, usmernení nevyhnutných k príprave a tvorbe vzdelávacích programov, príslušnej dokumentácie, učebných textov, učebných materiálov, ostatných dokumentov pre vytvárané vzdelávacie programy a zároveň poskytovanie ďalšieho odborného a kvalifikovaného poradenstva nevyhnutného pre realizáciu odbornej stránky projektu:

**4.3.1. Metodik na tvorbu vzdelávacích programov a učebných zdrojov**

**Náplň práce**

* Bude poskytovať metodické usmernenia k príprave a tvorbe vzdelávacích programov a príslušnej dokumentácie, učebných textov, učebných materiálov a ostatných dokumentov pre expertov na tvorbu jednotlivých modulov vzdelávacích programov;
* Bude koordinovať prípravu rámcových učebných osnov pre jednotlivé vzdelávacie programy:
	+ Inštruktor jazdy na koni
	+ Podnikateľská gramotnosť
	+ Finančná gramotnosť
	+ Kuchár
* Bude dozerať na odbornú stránku činnosti expertov na tvorbu vzdelávacích programov, bude im poskytovať poradenstvo a metodické usmernenia, bude dohliadať na ucelenosť poskytovaných informácii v rámci jednotlivých tém vzdelávacích programov a korigovať prípadné rozpory, nesúlady a nezrovnalosti medzi obsahom jednotlivých častí a učebných zdrojov.
* Bude preberať prácu expertov na tvorbu jednotlivých častí pripravovaných vzdelávacích programov.
* Komunikácia s odbornými pracovníkmi, ktorí budú participovať na realizácii vzdelávacích aktív s cieľom maximálne priblížiť obsah vzdelávacích aktivít potrebám ich absolventom.

**Rozsah práce**

* V rámci realizácie projektu budú poskytnuté služby v maximálnom rozsahu **300** osobohodín.
	1. Poskytovateľ sa zaväzuje zabezpečiť poskytovanie služieb, ktoré sú predmetom tejto Zmluvy osobami oprávnenými na vykonávanie požadovaných činností.
1. LEHOTY PLNENIA ZÁVÄZKOV
	1. Termín plnenia predmetu Zmluvy podľa článku 4 bude od nadobudnutia účinnosti tejto Zmluvy, začiatku realizácie projektu, až do konca jeho realizácie.
	2. Zhotoviteľ sa zaväzuje poskytovať Objednávateľovi odborné poradenstvo aj po skončení realizácie projektu, alebo po vyčerpaní finančných prostriedkov určených na predmet tejto Zmluvy, a to bezodplatne, až do ukončenia obdobia udržateľnosti projektu.
2. ODMENA ZA POSKYTNUTÉ SLUŽBY
	1. Cena za predmet Zmluvy v rozsahu článku 4. tejto Zmluvy je stanovená na základe výsledkov verejného obstarávania, v rámci ktorého Poskytovateľ predložil svoju cenovú ponuku, ktorá bola následne na základe stanovených kritérií vyhodnotená ako víťazná.
	2. Cena za poskytnuté služby sa dojednáva vo výške:
	cena bez DPH: EUR
	DPH 20%: EUR
	cena spolu s DPH: EUR
3. PLATOBNÉ PODMIENKY
	1. Odmenu podľa článku 6. bude Poskytovateľ fakturovať na mesačnej báze na základe odovzdaného a Objednávateľom schváleného pracovného výkazu, ktorý bude obsahovať počet odpracovaných osobohodín a podrobný popis Poskytovateľom vykonávaných prác za obdobie, za ktoré je výkaz zostavený.
	2. Poskytovateľ vystaví faktúru len za taký počet osobohodín, ktoré schváli Objednávateľ.
	3. Podkladom pre úhradu ceny za poskytované služby, alebo čiastkové plnenie bude faktúra Poskytovateľa. Faktúra je uhradená dňom pripísania finančnej čiastky na účet Poskytovateľa, za podmienky správnych náležitostí vystaveného daňového dokladu.
	4. Po predložení a odsúhlasení faktúry je Objednávateľ povinný vykonať úhradu v lehote 60 dní.
	5. V prípade, že dôjde k zrušeniu alebo odstúpeniu od Zmluvy z dôvodov na strane Objednávateľa, bude Poskytovateľ práce rozpracované ku dňu zrušenia alebo odstúpenia fakturovať Objednávateľovi vo výške percentuálneho rozpracovania poskytovaných prác. Objem prác musí byť odsúhlasený Objednávateľom.
4. ZODPOVEDNOSŤ ZA POSKYTNUTÉ SLUŽBY
	1. Poskytovateľ zodpovedá za to, že predmet tejto Zmluvy bude poskytovaný podľa tejto Zmluvy, v súlade s platnou legislatívou a metodickými usmerneniami SO/RO a Poskytovateľa NFP a Objednávateľa.
	2. Poskytovateľ v plnej miere zodpovedá za nedostatky, ktoré majú ním spracované výstupy a v prípade, že v nich budú identifikované nedostatky je povinný ich bezodkladne odstrániť.
	3. Poskytovateľ nezodpovedá za nedostatky, ktoré boli spôsobené použitím podkladov prevzatých od Objednávateľa a Poskytovateľ ani pri vynaložení všetkej odbornej starostlivosti nemohol zistiť ich nevhodnosť, prípadne na to upozornil Objednávateľa a ten na ich použití trval.
	4. Pre prípad identifikovaných nedostatkov dojednávajú zmluvné strany právo Objednávateľa požadovať a povinnosť Poskytovateľa poskytnúť bezplatne odstránenie identifikovaných nedostatkov. Možnosť iného dojednania nie je vylúčená. Poskytovateľ sa zaväzuje prípadné nedostatky odstrániť bez zbytočného odkladu.
5. ĎALŠIE DOJEDNANIA
	1. Poskytovateľ bude pravidelne, respektíve na základe požiadavky, informovať Objednávateľa o stave realizácie odborných aktivít projektu.
	2. Poskytovateľ bude pri plnení predmetu Zmluvy postupovať s odbornou starostlivosťou. Zaväzuje sa dodržiavať aktuálne platnú legislatívu, metodické príručky vydané RO/SO a Poskytovateľom NFP súvisiace s implementáciou projektu a podmienky tejto Zmluvy.
	3. Zmena záväzku uvedeného v tejto zmluve je možná v prípadoch, ak sa zmenia východiská rozhodujúce pre uzavretie tejto Zmluvy alebo pri zmenených požiadavkách Objednávateľa.
	4. Ak takéto zmeny vzniknú a majú vplyv na predmet alebo termín plnenia záväzku, musí byť súčasťou tejto dohody aj spôsob úpravy ceny. V tomto prípade sa zmena zmluvných podmienok uskutoční formou dodatku k tejto Zmluve.
	5. Poskytovateľ sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. ZÁVEREČNÉ USTANOVENIA
	1. Meniť alebo dopĺňať text tejto Zmluvy je možné len formou písomných dodatkov, ktoré budú podpísané zástupcami oboch zmluvných strán.
	2. K návrhom dodatkov k tejto Zmluve sa zmluvné strany zaväzujú vyjadriť v lehote 7 dní odo doručenia dodatku druhej strane.
	3. Na vzťahy osobitne neupravené touto Zmluvou sa vzťahujú príslušné ustanovenia Obchodného zákonníka.
	4. Účastníci Zmluvy týmto vyhlasujú, že táto Zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.
	5. Zmluva je vypracovaná v štyroch vyhotoveniach, pričom Objednávateľ obdrží tri a Poskytovateľ jedno vyhotovenie.
	6. Zmluva nadobúda platnosť dňom jej podpisu a účinnosť dňom doručenia výzvy respektíve objednávky na dodanie predmetu Zmluvy Poskytovateľovi.

Šaľa, dňa ..............................

......................................................... .........................................................

objednávateľ Poskytovateľ

Príloha č. 1: Podrobný rozpočet

platca DPH

|  |  |  |  |  |  |  |
| --- | --- | --- | --- | --- | --- | --- |
| **Názov položky** |  |  | **počet mj** | **mj** | **cena za mj bez DPH** | **Cena spolu bez DPH** |
| 4.3.1. Metodik na tvorbu vzdelávacích programov a učebných zdrojov | 300 | osobohodina |  | 0,00 |
| Cena celkom bez DPH | 0,00 |
| Výška DPH 20% | 0,00 |
| **Cena celkom s DPH** | **0,00** |

neplatca DPH

|  |  |  |  |  |  |  |
| --- | --- | --- | --- | --- | --- | --- |
| **Názov položky** |  |  | **počet mj** | **mj** | **cena za mj**  | **Cena spolu** |
| 4.3.1. Metodik na tvorbu vzdelávacích programov a učebných zdrojov | 300 | osobohodina |  | 0,00 |
| **Cena celkom** | **0,00** |

Šaľa, dňa ..............................

......................................................... .........................................................

objednávateľ Poskytovateľ